ଇସଲାମାବାଦ : ପଡ଼ୋଶୀ ଦେଶ ପାକିସ୍ତାନରେ ଉତ୍କଟ ଜଳ ସମସ୍ୟା । ଠିକ୍ ସମୟରେ ଜଳ ସମସ୍ୟାର ସମାଧାନ ନହେଲେ ପାକିସ୍ତାନରେ ଦୁର୍ଭିକ୍ଷ ଭଳି ପରିସ୍ଥିତି ସୃଷ୍ଟି ହୋଇପାରେ । ଚାଷ ଜମି ସମ୍ପୂର୍ଣ୍ଣ ରୂପେ ନଷ୍ଟ ହୋଇଯିବ । ମୁଠାଏ ଦାନା ତଥା ପାଣି ଟୋପାଏ ପାଇଁ ବିକଳ ହେବେ ଲୋକେ । ଏକ ବିଶେଷଜ୍ଞ ଟିମ୍ ଏ ସମ୍ପର୍କରେ ଇମ୍ରାନ୍ ଖାନଙ୍କୁ ସତର୍କ କରାଇଛନ୍ତି । ନିଅଣ୍ଟିଆ ବର୍ଷା ଯୋଗୁଁ ନଦୀ ଗୁଡ଼ିକ ଶୁଖିଯିବା ପରେ ଦେଶରେ ଜଳ ଅଭାବ ସମ୍ପର୍କରେ ଚେତାବନୀ ଦିଆଯାଇଛି ।
ପ୍ରତି ବର୍ଷ ଦେଶରେ ମୁଣ୍ଡପିଛା ଜଳ ଉପଲବ୍ଧତା ୧୧୦୦ କୋଟି କ୍ୟୁବିକ୍ ମିଟର, ଯାହା ବର୍ତ୍ତମାନ ଅହେତୁକ ଭାବେ ହ୍ରାସ ପାଇବାରେ ଲାଗିଛି । ଫଳରେ ଦିନକୁ ଦିନ ସରକାରଙ୍କ ପାଇଁ ଚିନ୍ତା ବଢ଼ିବାରେ ଲାଗିଛି । ଭୂତଳ ଜଳକୁ କାମରେ ଲଗାଇବା ମଧ୍ୟ ସହଜ ନୁହେଁ । କାରଣ ଭୂତଳ ଜଳରେ ଚାଷ କରିବାକୁ ତଥା ଅନ୍ୟାନ୍ୟ ବ୍ୟବହାର କରିବାକୁ ପାଖାପାଖି ୬୦୦ ଫୁଟ ଗଭୀରତା ପର୍ଯ୍ୟନ୍ତ ଯିବାକୁ ପଡିବ । ପୂର୍ବରୁ କେବଳ ୫୦ ଫୁଟ ଗଭୀର ପର୍ଯ୍ୟନ୍ତ ଗଲେ ସହଜରେ ପାଣିର ସ୍ରୋତ ମିଳି ଯାଉଥିଲା । ସେପଟେ ପ୍ରତିବର୍ଷ ଖରିଫ ଏବଂ ରବି ଫସଲରେ ୪୫ ପ୍ରତିଶତ ପର୍ଯ୍ୟନ୍ତ ଜଳ ଅଭାବ ଦେଖାଦେଉଛି । ଅନ୍ୟପଟେ ଲାହୋର ସମେତ ପଞ୍ଜାବର ଛୋଟ ଏବଂ ବଡ ସହରରେ ଭୂତଳ ଜଳ ସ୍ତର ହ୍ରାସ ପାଇବାରେ ଲାଗିଛି ।
ନୂତନ ଜଳଭଣ୍ଡାର ନିର୍ମାଣ ନହେଲେ ତଥା ଜଳ ଅପଚୟ ବନ୍ଦ ନହେଲେ ପାକିସ୍ତାନ ଦୁର୍ଭିକ୍ଷ ପରି ପରିସ୍ଥିତିର ସମ୍ମୁଖୀନ ହେବ ବୋଲି ଜଳ ବିଶେଷଜ୍ଞମାନେ ଚେତାବନୀ ଦେଇଛନ୍ତି । ଜନସଂଖ୍ୟା ବୃଦ୍ଧି, ଜଳ ହ୍ରାସ ଏବଂ ଜଳବାୟୁ ପରିବର୍ତ୍ତନ ହେତୁ ତୁରନ୍ତ ସତର୍କତା ଅବଲମ୍ବନ କରିବାକୁ ପଡିବ ବୋଲି କୁହାଯାଇଛି ।
ସେପଟେ ପାକିସ୍ତାନ ଇଞ୍ଜିନିୟରିଂ କଂଗ୍ରେସ ସଭାପତି ଆମଜଦ ସଇଦ କହିଛନ୍ତି,ଆଗାମୀ ଦିନରେ ଦେଶରେ ଜଳ ସମସ୍ୟା ଗୁରୁତର ହୋଇପାରେ । ଏହାପୂର୍ବରୁ ମାର୍ଚ୍ଚ ମାସରେ ୱାଶିଂଟନ୍ ଭିତ୍ତିକ ପତ୍ରିକା ଅନୁସାରେ) ଜଳ ଅଭାବର ସମ୍ମୁଖୀନ ହେଉଥିବା ଦେଶ ତାଲିକାରେ ପାକିସ୍ତାନକୁ ତୃତୀୟ ସ୍ଥାନରେ ରଖିଛି ଆନ୍ତର୍ଜାତୀୟ ମୁଦ୍ରା ପାଣ୍ଠି (ଆଇଏମ୍ଏଫ୍) ।
ସପ୍ତାହେ ନଯାଉଣୁ ଚେନ୍ନାଇରେ ପୁଣି ବର୍ଷା ବିତ୍ପାତ। ବର୍ଷା କାରଣରୁ ୫ ଜଣଙ୍କର ମୃତ୍ୟୁ ହୋଇଥିବା ସୂଚନା ।
ବିଜେପି ସାଂସଦ ତଥା ପୂର୍ବତନ ଭାରତୀୟ କ୍ରିକେଟର ଗୌତମ ଗମ୍ଭୀରଙ୍କୁ ପୁଣି ହତ୍ୟା ଧମକ। ଗତ ରାତିରେ ତାଙ୍କ ପାଖକୁ ପୁଣି ଥରେ ଇ-ମେଲ୍ ଜରିଆରେ ହତ୍ୟା ଧମକ ଆସିଛି।
ମୃତଦେହ ଧରି ଶ୍ମଶାନ ଆଡକୁ ଯିବାବେଳେ ଘଟିଲା ଦୁର୍ଘଟଣା। ଟ୍ରକ୍କୁ ପଛରୁ ପିଟିଲା ମିନି ଭ୍ୟାନ୍। ଏଭଳି କିଛି ମର୍ମନ୍ତୁଦ ସଡକ ଦୁର୍ଘଟଣା ଘଟିଛି ପଶ୍ଚିମବଙ୍ଗର ନଦିଆ ଜିଲ୍ଲାରେ।
